Lōʻihi Seamount

**Lōihi Seamount** (atau **Lōʻihi)** adolah gunuang api bawah lauik aktif sakitar 35 km (22 mil) di lapeh pantai tenggara pulau Hawaii. Bagian atehnyo sekitar 975 m (3.000 kaki) di bawah permukaan lauik. Gunuang bawah lauik ko ado di sisi sampiang Mauna Loa, gunuang api parisai paliang gadang di Bumi. Lōihi, nan bararti "panjang" di Hawaii, adolah gunuang api baru dalam rantai gunuang gantuang Hawaii-Kaisar, sarangkaian gunuang api nan mambentang sakitar 6.200 km (3.900 mil) barat laut Lōʻihi. Lōʻihi jo gunuang api lainnyo dari rantai gunuang laut Hawaii-Kaisar adolah gunuang api hotspot nan tabantuak jauah dari bateh lempeng tadakek. Namo tu diagiahan dek Kenneth O. Emery, saurang geolog Amerika-Kanada, untuak mananoi bantuaknyo nan mamanjang.

Lōʻihi mulai tabatuak sakitar 400.000 tahun nan lalu jo diapkiroan mulai muncua di ateh parmukaan lauik sakitar 10.000-100.000 taun dari kini. Pado puncaknya, Lōʻihi barado labiah dari 3.000 m (10.000 kaki) di ataeh dasa lauik, manjadiannyo labiah tinggi dari gunuang St. Helens sabalun malatuih pado taun 1980. Tadapek komunitas mikroba nan baragam di sakitar lubang hidrotermal Lōihi.

Pado musim paneh taun 1996, sabanyak 4.070 gampo bumi tacataik di Lōʻihi. Gampo tu mambuek parubahan bagian di gunuang 10 inggo 13 kilometer persegi (4 inggo 5 mil persegi) dari puncak gunuang. Gunuang api ko tetap relatif aktif sajak taun 1996 jo dipantau dek United States Geological Survey (USGS). Hawaii Undersea Geological Observatory (HUGO) manyadioan data real-time tantang Lōʻihi antaro taun 1997 jo 1998. Lōʻihi terakhir malatuih pado taun 1996, sabalun sajumlah gampo bumi malando katiko musim paneh tu.

## Karakteristik

### Geologi
Jarak antaro puncak Mauna Loa nan labiah tuo jo puncak Lōʻihi adolah sakitar 80 km nan marupoan pakiroan daerah titiak paneh Hawaii. Lōʻihi tadiri dari area puncak jo tigo lubang kawah, zona ratak sapanjang 11 km mamanjang ka utara dari puncak, sarato zona ratak sapanjang 19 km mamanjang dari tenggara ka puncak. Kawah lubang puncak tuu dinamoi Lubang Barat, Lubang Timur, jo Lubang Pele nan talatak di selatan puncak. Dindiang Lubang Pele tagak satinggi 200 m nan tabantuak pado Juli 1996 sasudah Pele's Vent, wilayah hidrotermal dakek puncak Lōʻihi runtuah manjadi cakungan gadang. Dindiang kawah Lubang Pele leba rato-ratonyo 20 m nan manunjuakan kawahnyo pernah tarisi lava dulunyo. Panalitian menunjukkan basonyo zona ratak utara jo selatan nan mambuek bantuak ammanjang pado gunuang indak punyo lapisan sedimen. Hal itu mambuktian Gunung Lōihi aktif.

Lōʻih talatak tapek di ateh titik paneh, samantaro gunuang api nan labiah tuo di pagunungan Hawaii alah mambaoknyo ka barat lauik dek pagerakan lempeng nanbapindah sakitar 4 inci per taun. Puncak Lō‘ihi satinggi 969 m di bawah parmukaan lauik. Volumenyo 1.700 km³ nan barado di anataro tahap pakambangan pra-perisai jo perisai. Pakambangan Lōʻihi samo sarupo gunuang api lainnyo di Hawaii. Hal iko manjadian Lōʻihi rancak dipalajari untuak maliek pakambangan gunuang nan alah lamo aktif sabalunnyo. Lōʻihi dipakiroan akan naiak ka ateh parmukaan lauik jo manjadi pulau sakitar 10.000 inggo 100.000 taun lai.

## Aktiviitas
Lōihi adolah gunuang api mudo jo cukuik aktif, walaupun kurang aktif daripado Kīlauea nan ado di dakeknyo. Dalam dekade tarakhia, sajumlah gampo bumi dikaikan jo Lōihi. Aktivitas seismik tingkek randah nan tacataik di Lōihi sajak 1959 tadapek duo atau sapuluah gampo per bulan. Aktivitas ko ditambah pulo dek adonyo sakalompok gampo bumi nan tacataik inggo ratusan gampo. Sabagian gadang gampo bumi terjadi di bagian barat daya Lōʻihi pado taun 1971, 1972, 1975, 1991-92 jo 1996. Stasiun seismik tadakek bajarak sakitar 30 km (20 mil) dari Lōʻihi, di pantai selatan Hawaii. Paristiwa seismik nan magnitudonyo di bawah 2 acok tacataik, tapi lokasinyo indak dapek tapek ditantuan sarupo katiko tajadi gampo gadang. HUGO yang talatak di sisi Lōihi, mandeteksi gampo bumi sapuluah kali labiah banyak daripado nan dicataik dek stasiun seismik gunuang api Hawaii (HVO).

## Ekologi

### Mikroorganisme
Tadapek lingkungan bakteri pangoksidasi basi, nan disabuik FeOB, bakambang di gunuang ko. Contoh dari spesies ko yaitu Mariprofundus ferrooxydans, anggota kelas Zetaproteobacteria. Sajumlah komunitas mikroba mangaliliangi lubang Pele di gunuang ko. Laboratorium Panalitian Bawah Lauik Hawaiʻi (HURL), Pusek Panalitian NOAA untuak Hawaii jo Pasifik Barat, mamantau jo manaliti sistem hidrotermal sarato mampalajari komunitas mikroba ko. National Science Foundation (NSF) mandanai ekspedisi untuak maambiak sampel ekstrofil ka Lōʻihi pado taun 1999. Mikroba ko mangalilingi lubang basuhu 160 ° C nan tamasuak organisme sarupo jelly baru. Sampel dikumpulan untuak baraja di NSF's Marine Bioproducts Engineering Centre (MarBEC). Pado taun 2001, Pisces V mangumpuan sampel organisme jo mambaoknyo ka parmukaan untuak dipalajari. Pusek Riset Bawah Lauik Nasional NOAA jo Pusek Teknik Bioproduk NSF bakarajo samo untuak maambiak sampel jo manaliti bakteri lokal jo ektrofil archaea. Palayaran FeMO kaampek (Fe-Oxidizing Microbial Observatory) tajadi salamo Oktober 2009.

### Makroorganisme
Kahidupan lauik nan mauni parairan di sakitar Lōʻihi indak baragam sarupo kahidupan di gunuang lain nan kurang aktif. Ikan nan tadapek di dakek Lōʻihi tamasuak jinih Celebes monkfish *(Sladenia remiger*),jo baluik Cutthroat, *Synaphobranchidae*. Invertebrata nan tadapek di daerah tu tamasuak duo spesies endemik di lubang hidrotermal yaitu udang bresiliid (*Opaepele loihi*) dari famili Alvinocarididae (dijalehan pado taun 1995), jo caciang pogonophoran. Panyalaman dilakuan sasudah sarangkaian gampo pado taun 1996 indak dapek manamuan udang atau caciang tu baliak.

Dari tahun 1982 inggo 1992, panaliti di kapa selam Hawaiʻi Undersea Research Laboratory mamoto ikan, Johnston Atoll, jo Cross Seamount pado kadalaman antaro 40 m (130 kaki) jo 2.000 m (6.600 kaki). Sajumlah spesies nan diidentifikasi di Lōʻihi adolah panampakan nan abru tarekam di Hawaii, yaitu coffinfish Tassled (*Chaunax fimbriatus*), jo monkfish Celebes.

## Rujuakan